stanford-oval/wikipedia huggingface dataset:
บอสตัน อัปไรซิง

| --- | --- |

ก่อตั้ง: 12 กรกฎาคม 2560
ลีก: โอเวอร์วอตช์ลีก
ดีวิชั่น: แอตแลนติก
ประวัติทีม: บอสตัน อัปไรซิง 2560–ปัจจุบัน
ที่ตั้ง:  บอสตัน รัฐแมสซาชูเซตส์
สี: น้ำเงิน, เหลือง, ดำ      
เจ้าของ: คราฟท์กรุ๊ป
ประธานของเกมมิ่ง: คริส “HuK” โลแรนเจอร์
แชมป์: 0
อันดับ 1 ลีก: 0
อันดับ 1 ดิวิชัน: 0
อันดับ 1 ช่วง: 0 ช่วง 1: — ช่วง 2: — ช่วง 3: — ช่วง 4: —
เว็บไซต์: เว็บไซต์ทางการ
บอสตัน อัปไรซิง (อังกฤษ: Boston Uprising) เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองบอสตัน รัฐแมสซาชูเซตส์ สหรัฐอเมริกา ทีมอัปไรซิงเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
พวกเขากลายเป็นทีมแรกที่ไม่แพ้เลยตลอดช่วงในระหว่างการแข่งขันช่วง (Stage) ของฤดูกาลปกติ หลังจากที่ทีมสามารถทำสถิติชนะ 10 แพ้ 0 ในช่วง 3 ของฤดูกาลปกติ
ฤดูกาล > ตารางความหมาย

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ชนะ | ชนะเลิศ | รอง | รองชนะเลิศ | SF | เข้าแข่งขันรอบรองชนะเลิศ | QF | เข้าแข่งขันรอบก่อนรอบสุดท้าย | ↑ | ตำแหน่งเทียบกับหลังจบฤดูกาล |
สถิติ: แมตช์ที่ชนะ – แมตช์ที่แพ้
ที่สุดท้าย: อันดับที่สุดท้ายในลีกหรือในดิวิชัน
เงินรางวัล: เงินที่ได้ทั้งหมดในค่าเงินดอลลาร์สหรัฐ
ฤดูกาล > ภาพรวม

| ฤดูกาล | ดิวิชัน | สถิติ | อัตราชนะ | ที่สุดท้าย> ลีก | ที่สุดท้าย> ดิวิชัน | หลังฤดู | ช่วง 1> อันดับ | ช่วง 1> สุดท้าย | ช่วง 2> อันดับ | ช่วง 2> สุดท้าย | ช่วง 3> อันดับ | ช่วง 3> สุดท้าย | ช่วง 4> อันดับ | ช่วง 4> สุดท้าย | เงินรางวัล | รางวัล |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | แอตแลนติก | 26–14 | .650 | ที่ 3 ↑ | ที่ 2 | QF | ที่ 6 | — | ที่ 6 | — | ที่ 1 | รอง | ที่ 8 | — | 225,000 USD | — |
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 3 | NotE | ลูคัส ไมสเนอร์ (Lucas Meissner) |  แบร์รี แคนาดา | แท็งก์ |  เซ็นสัญญาเมื่อวันที่ 26 ตุลาคม 2560 |
| 9 | Kellex | คริสเตียน เคลเลอร์ (Kristian Keller) |  รอสกิลด์ เดนมาร์ก | สนับสนุน |  เซ็นสัญญาเมื่อวันที่ 26 ตุลาคม 2560 |
| 10 | Axxiom | พัก มิน ซบ (박민섭) |  โซล เกาหลีใต้ | แท็งก์ |  เซ็นสัญญาเมื่อวันที่ 30 ตุลาคม 2561 |
| 14 | alemao | เฮนัน โมเรตโต (Renan Moretto) |  เซาไกตานูดูซูล บราซิล | สนับสนุน |  เซ็นสัญญาเมื่อวันที่ 5 พฤศจิกายน 2561 |
| 17 | Colourhex | เคลซีย์ เบิร์ซ (Kelsey Birse) |  นิวซีแลนด์ | แท็งก์ |  เซ็นสัญญาเมื่อวันที่ 30 ตุลาคม 2561 |
| 22 | blasé | เจฟฟรีย์ แซง (Jeffrey Tsang) |  เวอร์จิเนีย สหรัฐ | ทำความเสียหาย |  เซ็นสัญญาเมื่อวันที่ 22 ตุลาคม 2561 |
| 25 | Fusions | แคเมรอน บอสเวิร์ท (Cameron Bosworth) |  สหราชอาณาจักร | แท็งก์ |  เซ็นสัญญาเมื่อวันที่ 5 พฤศจิกายน 2561 |
| 31 | AimGod | คว็อน มิน ซ็อก (권민석) |  ปูซาน เกาหลีใต้ | สนับสนุน |  เซ็นสัญญาเมื่อวันที่ 3 เมษายน 2561 |
ทะเบียนรายชื่อ > อดีตผู้เล่น

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง | ระยะเวลา |
| --- | --- | --- | --- | --- | --- | --- |
| 1 | Gamsu | โน ย็อง จิน (노영진) |  คย็องจู เกาหลีใต้ | แท็งก์ |  เซ็นสัญญาเมื่อวันที่ 26 ตุลาคม 2560  อยู่ในรายชื่อชุดประกาศเมื่อวันที่ 29 ตุลาคม 2560  ปล่อยตัวเมื่อวันที่ 12 กุมภาพันธ์ 2562 | 474 วัน |
| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง | ระยะเวลา |
| --- | --- | --- | --- | --- | --- | --- |
| 28 | DreamKazper | โจนาทาน แซนเชซ (Jonathan Sanchez) |  เฮเมท สหรัฐ | ทำความเสียหาย |  เซ็นสัญญาเมื่อวันที่ 26 ตุลาคม 2560  ยกเลิกสัญญาเมื่อวันที่ 9 เมษายน 2561 | 165 วัน |
| 13 | Avast | คอนเนอร์ ปรินซ์ (Conner Prince) |  คอลลีย์วิล สหรัฐ | สนับสนุน |  เซ็นสัญญาเมื่อวันที่ 7 พฤศจิกายน 2560  ปล่อยตัวเมื่อวันที่ 31 สิงหาคม 2561 | 297 วัน |
| 18 | Kalios | ชิน วู ยอล (Shin Woo-yul 신우열) |  ดังจิน เกาหลีใต้ | แท็งก์ |  เซ็นสัญญาเมื่อวันที่ 26 ตุลาคม 2560  ปล่อยตัวเมื่อวันที่ 31 สิงหาคม 2561 | 309 วัน |
| 10 | Snow | มิกิอัส โยฮันเนส (Mikias Yohannes) |  อาดดิสอาบาบา เอธิโอเปีย | สนับสนุน |  เซ็นสัญญาเมื่อวันที่ 26 ตุลาคม 2560  ปล่อยตัวเมื่อวันที่ 31 สิงหาคม 2561 | 309 วัน |
| 2 | Mistakes | สตานิสลาฟ แดนิโลฟ (Stanislav Danilov) |  ครัสโนยาสค์ รัสเซีย | ทำความเสียหาย |  เซ็นสัญญาเมื่อวันที่ 26 ตุลาคม 2560  ปล่อยตัวเมื่อวันที่ 3 กันยายน 2561 | 312 วัน |
| 8 | Neko | พัก เซ ฮย็อน (Park Se-hyun 박세현) |  ชังวอน เกาหลีใต้ | สนับสนุน |  เซ็นสัญญาเมื่อวันที่ 7 พฤศจิกายน 2560  เซ็นสัญญากับโทรอนโท ดีไฟแอนท์เมื่อวันที่ 27 ตุลาคม 2561 | 355 วัน |
| 7 | STRIKER | คว็อน นัม จู (Gwon Nam-ju 권남주) |  วอนจู เกาหลีใต้ | ทำความเสียหาย |  เซ็นสัญญาเมื่อวันที่ 26 ตุลาคม 2560  เซ็นสัญญากับซานฟรานซิสโก ช็อกเมื่อวันที่ 3 ธันวาคม 2561 | 403 วัน |
ทะเบียนรายชื่อ > การคัดตัวเข้าเล่นในลีกออลสตาร์

รายชื่อผู้เล่นของบอสตัน อัปไรซิงต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม

ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
Gamsu (โน ย็อง จิน) – 2018
Neko (พัก เซ ฮย็อน) – 2018
STRIKER (คว็อน นัม จู) – 2018
ทำเนียบหัวหน้าผู้ฝึกสอน

| ชื่อวงการ | ชื่อจริง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- |
| Crusty | พัก แด ฮี (Park Dae-hee 박대희) | 26 ตุลาคม 2560 | 7 พฤษภาคม 2561 | 193 วัน |  |  |
แหล่งข้อมูลอื่น

เว็บไซต์ทางการ
| ด ค กโอเวอร์วอตช์ลีก |
| --- | --- |
ฤดูกาล:  2018  2019 
แปซิฟิก:  กว่างโจว ชาร์จ  เฉิงตู ฮันเตอส์  ซานฟรานซิสโก ช็อก  เซี่ยงไฮ้ ดรากอนส์  โซล ดีนัสตี  แดลลัส ฟิวเอล  ลอสแอนเจลิส แกลดิเอเตอส์  ลอสแอนเจลิส แวเรียนต์  แวนคูเวอร์ ไททันส์  หางโจว สปาร์ก 
แอตแลนติก:  โทรอนโต ดีไฟแอนท์  นิวยอร์ก เอ็กซ์เซลซิเยอร์  บอสตัน อัปไรซิง  ปารีส อีเทอร์นาล  ฟลอริดา เมย์เฮม  ฟิลาเดลเฟีย ฟิวชัน  ลอนดอน สปิตไฟร์  วอชิงตัน จัสทิซ  แอตแลนตา เรน  ฮิวสตัน เอาต์ลอวส์
บัส-แตร์

สถานที่ตั้งของบัส-แตร์ (สีแดง) ภายใน กัวเดอลุป
บัส-แตร์ (อังกฤษ: Basse-Terre) เป็นเมืองหลวงและเมืองใหญ่ที่สุดของดินแดนกัวเดอลุป ซึ่งเป็นอาณานิคมโพ้นทะเลของประเทศฝรั่งเศส มีพื้นที่ 5.78 ตารางกิโลเมตร มีประชากร 11,894 คน
สภาพอากาศ

| ข้อมูลภูมิอากาศของบัส-แตร์> เดือน | ข้อมูลภูมิอากาศของบัส-แตร์> ม.ค. | ข้อมูลภูมิอากาศของบัส-แตร์> ก.พ. | ข้อมูลภูมิอากาศของบัส-แตร์> มี.ค. | ข้อมูลภูมิอากาศของบัส-แตร์> เม.ย. | ข้อมูลภูมิอากาศของบัส-แตร์> พ.ค. | ข้อมูลภูมิอากาศของบัส-แตร์> มิ.ย. | ข้อมูลภูมิอากาศของบัส-แตร์> ก.ค. | ข้อมูลภูมิอากาศของบัส-แตร์> ส.ค. | ข้อมูลภูมิอากาศของบัส-แตร์> ก.ย. | ข้อมูลภูมิอากาศของบัส-แตร์> ต.ค. | ข้อมูลภูมิอากาศของบัส-แตร์> พ.ย. | ข้อมูลภูมิอากาศของบัส-แตร์> ธ.ค. | ข้อมูลภูมิอากาศของบัส-แตร์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 28 (82) | 28 (82) | 28 (82) | 29 (84) | 30 (86) | 31 (88) | 31 (88) | 31 (88) | 31 (88) | 30 (86) | 29 (84) | 28 (82) | 30 (86) |
| อุณหภูมิเฉลี่ยแต่ละวัน °C (°F) | 24 (75) | 24 (75) | 25 (77) | 26 (79) | 27 (81) | 27 (81) | 27 (81) | 27 (81) | 27 (81) | 27 (81) | 26 (79) | 25 (77) | 26 (79) |
| อุณหภูมิต่ำสุดเฉลี่ย  °C (°F) | 20 (68) | 20 (68) | 21 (70) | 22 (72) | 23 (73) | 24 (75) | 24 (75) | 23 (73) | 23 (73) | 23 (73) | 22 (72) | 21 (70) | 22 (72) |
| หยาดน้ำฟ้า ซม (นิ้ว) | 8 (3.1) | 6 (2.4) | 7 (2.8) | 11 (4.3) | 15 (5.9) | 12 (4.7) | 16 (6.3) | 19 (7.5) | 23 (9.1) | 22 (8.7) | 22 (8.7) | 14 (5.5) | 178 (70.1) |
แหล่งที่มา: Weatherbase
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Basse-Terre
บาซิลลัสกาลแม็ต-เกแร็ง

แผลเป็นจากวัคซีนบีซีจี
บาซิลลัสกาลแม็ต-เกแร็ง (อังกฤษ: Bacillus Calmette–Guérin, ย่อ: BCG) เป็นวัคซีนวัณโรคซึ่งเตรียมจากเชื้อ Mycobacterium bovis แบคทีเรียทรงแท่งที่ก่อวัณโรควัว ชนิดถูกทำให้อ่อนฤทธิ์ เชื้อเสียศักยภาพก่อโรคในมนุษย์โดยการเพาะเชื้อต่อช่วงเป็นพิเศษในสารเพาะเชื้อ ซึ่งปกติเป็น Middlebrook 7H9 เนื่องจากเชื้อมีชีวิตวิวัฒนาการเพื่อใช้สารอาหารที่มีอยู่ให้เกิดประโยชน์สูงสุด เชื้อจึงปรับตัวต่อสิ่งแวดล้อมเดิมคือเลือดมนุษย์ ได้เลวลง และไม่สามารถชักนำโรคเมื่อถูกนำเข้าสู่ตัวถูกเบียนที่เป็นมนุษย์ แต่เชื้อที่ถูกเพาะเลี้ยงดังกล่าวยังคล้ายกับบรรพบุรุษในธรรมชาติมากพอที่จะให้ภูมิคุ้มกันต่อวัณโรคมนุษย์ได้บ้าง วัคซีนบีซีจีมีประสิทธิภาพป้องกันวัณโรคเป็นระยะเวลา 15 ปี ตั้งแต่ 0 ถึง 80% อย่างไรก็ดี ผลป้องกันของวัคซีนดูเหมือนจะแปรผันตามภูมิศาสตร์และห้องปฏิบัติการที่เพาะเลี้ยงเชื้อสายพันธุ์ที่ใช้ผลิตวัคซีน
เป็น วัคซีน หลักที่ใช้เพื่อป้องกัน วัณโรค ในประเทศที่พบวัณโรคได้ทั่วไป ขอแนะนำการฉีดวัคซีนหนึ่งเข็มให้แก่ทารกแรกเกิดสุขภาพดีโดยเร็วที่สุดเท่าที่เป็นไปได้ แต่ไม่ควรให้วัคซีนแก่ทารกที่ติดเชื้อ เอดส์  ในพื้นที่ที่พบวัณโรคไม่มากนัก มักจะให้วัคซีนแก่ทารกที่มีความเสี่ยงสูงที่ได้รับการทดสอบเนื่องจากสงสัยว่าอาจติดเชื้อโรคและกรณีที่ได้รับการรักษาการติดเชื้อวัณโรคเท่านั้น ผู้ใหญ่ที่ไม่มีเชื้อวัณโรคและไม่เคยได้รับวัคซีนแต่มักได้รับยาต้านวัณโรคบ่อยครั้งควรจะได้รับวัคซีนด้วยเช่นกัน
ระยะเวลาการป้องกันโรคของวัคซีนมักแตกต่างกันไป ตั้งแต่สิบถึงสิบสองปี ในกลุ่มเด็กสามารถป้องกันการติดเชื้อได้ประมาณ 20% และสามารถป้องกันการกำเริบของโรคในกลุ่มผู้ที่ติดเชื้อได้ครึ่งหนึ่ง การให้วัคซีนทำโดยการฉีดทางผิวหนัง ทั้งนี้ไม่มีหลักฐานการได้รับประโยชน์จากการให้วัคซีนเกินจากขนาดที่แนะนำ วัคซีนนี้ยังสามารถใช้ในการรักษา มะเร็งกระเพาะปัสสาวะ บางประเภทอีกด้วย
ผลข้างเคียงขั้นรุนแรงนั้นพบได้น้อยมาก โดยมากมักพบรอยแดง อาการบวม และความเจ็บปวดปานกลางที่ตำแหน่งการฉีดวัคซีน ทั้งนี้อาจเกิด ulcer ขนาดเล็กรวมทั้งแผลเป็นหลังจากการสมานแผล ในกลุ่มผู้ที่มี ภูมิคุ้มกันต่ำ (poor immune function) มักได้รับผลข้างเคียงจากวัคซีนและเป็นไปได้ว่าจะไดรับผลข้างเคียงขั้นรุนแรง วัคซีนนี้ไม่ปลอดภัยสำหรับการใช้ในผู้ที่อยู่ในระหว่าง การตั้งครรภ์ วัคซีนนี้เดิมผลิตจากเชื้อ Mycobacterium bovis ซึ่งโดยส่วนใหญ่พบในวัว แม้ว่าเชื้อของวัคซีนนี้จะถูกทำให้หมดฤทธิ์แล้วแต่เชื้อยังคงเป็น live
วัคซีน BCG เป็นวัคซีนตัวแรกที่มีการใช้ทางการแพทย์ในปี 2464 วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก (World Health Organization's List of Essential Medicines) โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาสำหรับการขายส่งคือ 0.16 เหรียญสหรัฐฯ ต่อหนึ่งเข็ม ในสหรัฐอเมริการาคาของวัคซีนนี้คือ 100 ถึง 200 เหรียญสหรัฐฯ ในแต่ละปีมีการให้วัคซีนนี้แก่เด็กประมาณ 100 ล้านคน
บับเบิ้ลฟิคชั่น: บูม ออร์ บัสท์

| บับเบิ้ลฟิคชั่น: บูม ออร์ บัสท์ |
| --- | --- |
กำกับ:  Yasuo Baba
เขียนบท:  Ryoichi Kimizuka
อำนวยการสร้าง:  Chihiro Kameyama
นักแสดงนำ:  Hiroshi Abe    Ryoko Hirosue    Hiroko Yakushimaru
กำกับภาพ:  Kosuke Matushima
ตัดต่อ:  Hiroshi Okuda
ดนตรีประกอบ:  Yusuke Honma
ผู้จัดจำหน่าย:  Toho Company
วันฉาย:  10 กุมภาพันธ์ 2550
ความยาว: 116 นาที
ประเทศ: ประเทศญี่ปุ่น
ภาษา: ญี่ปุ่น
ข้อมูลจาก IMDb
บับเบิ้ลฟิคชั่น: บูม ออร์ บัสท์ (อังกฤษ: Bubble Fiction: Boom or Bust; ญี่ปุ่น: バブルへGO!!タイムマシンはドラム式; โรมาจิ: Baburu e go!! Taimu mashin wa doramu-shiki) เป็นภาพยนตร์ญี่ปุ่น ผลงานการกำกับโดย "ยาสุโอะ บาบะ" ( Yasuo Baba ) ออกฉายในปี พ.ศ. 2550 ณ ประเทศญี่ปุ่น
เนื้อเรื่องย่อ

เรื่องเกิดขึ้นในปี ค.ศ. 2007 เมื่อแม่ของมายูมิได้หายตัวไป จนคนคิดว่าเธอตายไปแล้ว พอหลังจากจบพิธีศพก็มีชายลึกลับผู้หนึ่งเอารูปแม่ของเธอในหนังสือพิมพ์มาให้ดู แต่ว่ามันเป็นหนังสือพิมพ์ในปี ค.ศ. 1990 ซึ่งในรูปนั้นเหมือนกับแม่ของเธอตอนที่หายตัวไปมาก
นักแสดง

ฮิโรชิ อะเบะ ( Hiroshi Abe ) ...  Isao Shimokawaji
เรียวโกะ ฮิโรสุเอะ ( Ryoko Hirosue ) ...  Mayumi Tanaka
ฮิโรโกะ ยาคุชิมารุ ( Hiroko Yakushimaru ) ...  Mariko Tanaka
คาซาเอะ ฟูคิอิชิ ( Kazue Fukiishi ) ...  Kaoru Miyazaki
ยูโกะ อิโต้ ( Yuko Ito ) ...  Yuko
ฮิโทริ เกะคิดัน ( Hitori Gekidan ) ...  Tajima
ชิเกะมิทสึ โอกิ ( Shigemitsu Ogi ) ...  Mr. Sugai
ฮิโรโกะ โมริกุจิ ( Hiroko Moriguchi ) ...  Mama
มาซาโต้ อิบุ ( Masato Ibu ) ...  Yoshimichi Serizawa
อะอิ อีจิมะ ( Ai Iijima ) ...  Herself
นาโอโกะ อีจิมะ ( Naoko Iijima ) ...  Herself
แหล่งข้อมูลอื่น

เว็ปไซต์อย่างเป็นทางการ เก็บถาวร 2008-04-23 ที่ เวย์แบ็กแมชชีน (ญี่ปุ่น)
เว็บไซต์ IMDb (อังกฤษ)
วิกิพีเดีย (อังกฤษ)
วิกิพีเดียญี่ปุ่น (ญี่ปุ่น)
บาตารากูรู

บาตารากูรู ไม้แกะสลักศิลปะบาหลี
บาตารากูรู (อินโดนีเซีย: Batara Guru) หรือชื่ออื่น ๆ ได้แก่ บัตตารากูรู (Bhattara Guru; ภัตตรคุรุ), เดอบาตาบาตารากูรู (Debata Batara Guru; เทวดาภัตตรคุรุ) หรือ บาจาราซีวา (Batara Siwa; ภัตตรศิวะ) เป็นชื่อเรียกพระเป็นเจ้าในศาสนาฮินดูแบบอินโดนีเซียองค์หนึ่ง ชื่อนี้มีที่มาจากภาษาสันสกฤต ภัตตรกะ (Bhattaraka) แปลว่า "พระผู้ทรงศักดิ์" ในเอเชียตะวันออกเฉียงใต้มีคติต่อเทพเจ้าองค์นี้ในฐานะคุรุทางจิตวิญญาณ เป็นคุรุองค์แรกแห่งคุรุทั้งปวงในวรรณกรรมฮินดูแบบอินโดนีเซีย ลักษณะคล้ายกันกับปางทักษิณามูรติของพระศิวะในศาสนาฮินดูแบบอนุทวีปอินเดีย กระนั้น บาตารากูรูมีรูปปางที่มากกว่าพระศิวะตามคติฮินดูในเอเชียใต้ เนื่องมาจากการผสานความเชื่อท้องถิ่น ทั้งดวงวิญญาณและวีรชนพื้นถิ่นของอินโดนีเซียเข้าไปผสม ในคติอินโดนีเซีย พระชายาของบาตารากูรูคือพระทุรคา
บ้างอาจถือว่าบาตารากูรูเป็นรูปปางหนึ่งของพระรุทร-ศิวะ ในฐานะพระผู้สร้างในปรัมปราของวรรณกรรมภาษาชวาและภาษาบาหลี คล้ายกันกับคติของพระพรหมในฮินดูแบบอนุทวีปอินเดีย และมีฐานะเป็นพระเป็นเจ้าสูงสุดในคติฮินดูแบบอินโดนีเซีย คล้ายกันกับจูปีเตอร์ในคติชนสมัยโรมันโบราณ
ในปรัมปราวิทยาของเกาะสุมาตรากล่าวถึงบาตารากูรูเป็นพระผู้สร้างโลก และบรรพชนคนแรกของมนุษย์ทั้งปวง ลักษณะคล้ายกับคติเทพเจ้าผู้สร้างโลกในเอเชียกลางและชนพื้นเมืองของอเมริกาเหนือ ส่วนในพื้นที่อื่น ๆ ของอินโดนีเซียอาจถือว่าเทียบเท่าพระศิวะ ในบางพื้นที่ยังอาจถือว่าสูงส่งกว่าพระพรหม พระวิษณุ พระศิวะ และพระพุทธเจ้า ด้วยซ้ำ
บัพเฟอร์วงกลม

บัพเฟอร์วงกลม (อังกฤษ: circular buffer) เป็นโครงสร้างข้อมูลประเภทหนึ่ง ซึ่งเป็นการจัดการข้อมูลในรูปแบบวงกลม แต่ขนาดหรือความจุของข้อมูลจะต้องจำกัดไม่สามารถเพิ่มขึ้นได้ หลักการทำงานส่วนใหญ่จะเป็นการเก็บข้อมูลแบบตามลำดับ จนข้อมูลเต็มก็จะทำการเพิ่มข้อมูลไปใหม่ โดยใช้หลักการ FIFO (FIRST IN FIRST OUT) หรือ มาก่อนก็ออกก่อน
หลักการทำงาน

ในตอนแรกถ้า array หรือที่เก็บข้อมูลว่างเปล่า จะนำข้อมูลไปใส่ได้เลย ( จริง ๆแล้วตำแหน่งตอนเริ่มต้นไม่สำคัญ เพราะตอนอ่านข้อมูลพิจารณา Pointer เป็นหลัก )
ถ้าใส่ข้อมูลไปจนเต็มแล้ว ถ้าต้องการใส่ข้อมูลเพิ่ม ก็ทำการใส่ในตำแหน่งถัดไป ( จะทับกับข้อมูลที่ใส่มาก่อนหน้า เพราะเป็นวงกลม )
ซึ่งถ้ายิ่งใส่มาเรื่อย ๆ ข้อมูลก็จะทับกัน ไปเรื่อย ๆ ทำให้ข้อมูลเก่าที่ใส่เข้ามา หายไปแทนที่ด้วยข้อมูลใหม่
ซึ่งตอนอ่านข้อมูลออกจากระบบ จะอ่านตามลำดับ ตัวที่มาก่อนจะออกมาก่อน ( โดยดูจาก Pointer )
ความซับซ้อนของการทำงาน

จะขึ้นอยู่กับขนาดของข้อมูลทั้งหมด ดังนั้นสรุปได้ว่า Big(o) = O(n) จะได้ว่า Best Case คือ ขนาดของข้อมูลมีน้อยที่สุดหรือไม่มีเลย และ Worst Case คือ ขนาดของข้อมูลมีมากที่สุด
ตัวอย่างการเขียนโปรแกรม

ตัวอย่างการเขียนโปรแกรมด้วยภาษาไพทอน (Python)
class CircularBuffer:
    def __init__(self, size):
        self.size = size
        self.data = [None]*size
        self.cur = 0

    def append(self, x):
        self.data[self.cur] = x
        self.cur = (self.cur + 1) % self.size


    def get(self):
        return self.data[self.cur:]+self.data[:self.cur]
บั๊กมีน็อต

| --- | --- |
ประเภท: ฐานข้อมูลออนไลน์ 
ภาษาที่ใช้ได้: อังกฤษ
สร้างโดย: กายคิง (Guy King)
ยูอาร์แอล: www.bugmenot.com
ลงทะเบียน: ไม่มี
บั๊กมีน็อต (อังกฤษ: BugMeNot) เป็น การบริการทางอินเทอร์เน็ตที่ให้ชื่อผู้ใช้และรหัสผ่านเพื่อให้ผู้ใช้อินเทอร์เน็ตเลี่ยงการถูกบังคับให้สมัครสมาชิกบนเว็บไซต์ โดยเว็บไซต์ถูกตั้งขึ้นเมื่อเดือนสิงหาคม ปีพ.ศ. 2546 โดยบุคคลนิรนาม ต่อมาเปิดเผยตัวในนามกายคิง (Guy King) และอนุญาตให้ผู้ใช้อินเทอร์เน็ตเข้าเว็บไซต์ซึ่งต้องสมัครสมาชิก เป็นการตอบโจทย์ของจำนวนเว็บไซต์ที่บังคับให้สมัครสมาชิกซึ่งเพิ่มขึ้น ผู้ใช้อินเทอร์เน็ตหลายคนพบว่าการสมัครสมาชิกนั้นน่ารำคาญและยังเป็นต้นตอของอีเมลขยะ
การใช้บริการ

บั๊กมีน็อตให้ผู้ใช้บริการได้เพิ่มบัญชีผู้ใช้ใหม่สำหรับเว็บไซต์ที่สมัครได้โดยไม่เสียค่าใช้จ่าย อีกทั้งยังสนับสนุนให้ผู้ใช้ใช้ที่อยู่อีเมลใช้แล้วทิ้งในการสร้างบัญชีผู้ใช้นั้น ๆ อย่างไรก็ตามเว็บไซต์ไม่อนุญาตให้เพิ่มบัญชีของเว็บไซต์ที่มีค่าใช้จ่าย เพราะสามารถนำไปสู่การฉ้อโกงบัตรเครดิต
รีเทลมีน็อต

ผู้ดำเนินการเว็บไซต์บั๊กมีน็อตได้ขยายเครือข่าย "มีน็อต" ในเดือนตุลาคม พ.ศ. 2549 โดยการเพิ่ม รีเทลมีน็อต ที่เป็นบริการหาและแบ่งปันโค้ดคูปองส่วนลด ผู้ใช้สามารถเพิ่มคูปองที่พวกเขาเจอผ่านช่องทางใดก็ได้ รวมไปถึงรายละเอียดและวันหมดอายุ นอกจากนี้ผู้ใช้ยังสามารถสแกนและอัปโหลดคูปองเพื่อให้คนอื่นพิมพ์ไปใช้
บากีมูเนอเกอรี

บากีมูเนอเกอรี (อินโดนีเซีย: Bagimu Negeri) แปลว่า แด่แผ่นดินของเจ้า เป็นชื่อของเพลงแห่งการต่อสู้ ผู้ประพันธ์โดยกุซบีนีในปี ค.ศ. 1942 เป็นเพลงบังคับและก่อตั้งขึ้นเป็นเพลงสรรเสริญประเทศอินโดนีเซียในปี ค.ศ. 1960
เนื้อเพลง

| เนื้อเพลงภาษาอินโดนีเซีย | เนื้อเพลงภาษาไทย |
| --- | --- |
Padamu negeri kami berjanji. Padamu negeri kami berbakti. Padamu negeri kami mengabdi. Bagimu negeri  kami berbakti. Padamu negeri kami mengabdi. Bagimu negeri jiwa raga kami.: เราสัญญากับเจ้าแด่แผ่นดินของเรา แผ่นดินของเรา ขออุทิศตนแก่เจ้า แผ่นดินของเรา จะจงรักภักดีต่อท่าน แผ่นดินนี้ ด้วยกายและจิตวิญญาณของเราแก่เจ้า
ความนิยม

เพลง บากีมูเนอเกอรี ถูกนำไปใช้เป็นเพลงปิดสถานีในบางช่อง เช่น CNBC Indonesia, Jawa Pos TV, INews TV, Bekasi TV, Wadi FM, Elshinta TV, ANTV, Megaswara TV, MPM Cemerlang Radio, Kis FM Jakarta, Radio El Gangga Bekasi และ Megaswara FM
บั๊กซิลลา

| --- | --- |

นักพัฒนา: Dave Miller

รุ่นเสถียร: 2.23.3    /    15 ตุลาคม พ.ศ. 2549
 
ที่เก็บข้อมูล:  github.com/bugzilla/bugzilla  
ระบบปฏิบัติการ: Cross-platform
ประเภท: Bugtracker
สัญญาอนุญาต: MPL
เว็บไซต์: Bugzilla project
บั๊กซิลลา (อังกฤษ: Bugzilla) เป็นเครื่องมือในการติดตามบั๊กที่พัฒนาโดยมูลนิธิมอซิลลา โดย Bugzilla เป็นซอฟต์แวร์เสรีที่ทำงานผ่านเว็บ เขียนด้วยภาษาเพิร์ล บั๊กสามารถรายงานโดยใครก็ได้และจะถูกมอบหมายให้นักพัฒนาเพื่อตรวจสอบและแก้ไข ผู้ใช้สามารถติดตามสถานะของบั๊กต่าง ๆ ได้ รวมทั้งการเขียนบันทึกของบั๊กและตัวอย่างบั๊กด้วย
Bugzilla จำเป็นต้องใช้เว็บเซิร์ฟเวอร์ เช่น Apache และโปรแกรมฐานข้อมูล เช่น MySQL หรือ PostgreSQL ในการทำงาน
ซอฟต์แวร์ที่คล้ายกันเช่น FogBugz, JIRA, Trac, and Mantis
ความต้องการ

ฐานข้อมูลที่รองรับ เช่น MySQL, PostgreSQL
Perl 5
Perl modules บางส่วน
เว็บเซิร์ฟเวอร์ที่รองรับเช่น Apache
โปรแกรมส่งเมล์เช่น Sendmail, qmail, Postfix, หรือ Exim
แหล่งข้อมูลอื่น

เว็บไซต์อย่างเป็นทางการ
ตัวอย่างของ Bugzilla เก็บถาวร 2008-12-17 ที่ เวย์แบ็กแมชชีน
การติดตั้ง Bugzilla บน Windows  เก็บถาวร 2006-04-07 ที่ เวย์แบ็กแมชชีน
การติดตั้ง Bugzilla โดย Mozilla
Bugzilla สำหรับ WikiMedia/Wikipedia
Open Directory - รายชื่อโปรแกรมติดตามบั๊ก
Bugzilla Installation List Tops 400 เก็บถาวร 2006-01-04 ที่ เวย์แบ็กแมชชีน
ใช้งาน Bugzilla กับ CVS และ Wiki
ใช้งาน Bugzilla กับ SVN และ Wiki
บางกอกแลนด์

| --- | --- |

ประเภท: พัฒนาอสังหาริมทรัพย์
การซื้อขาย: SET:BLAND
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชนจำกัด
ก่อตั้ง: 19 เมษายน พ.ศ. 2516 (51 ปี)
ผู้ก่อตั้ง: Kanjanapas family 
สำนักงานใหญ่: คอนโดมิเนียม อุตสาหกรรม นิวเจนีวา ชั้น 10, 47/569-576 หมู่ 3 ถนนป๊อปปูล่า 3 ตำบลบ้านใหม่ อำเภอปากเกร็ด จังหวัดนนทบุรี
บุคลากรหลัก: ซุยฮัง กาญจนพาสน์ (ประธานกรรมการ) ซุยพาง กาญจนพาสน์ (รองประธานกรรมการและประธานเจ้าหน้าที่บริหาร)
เว็บไซต์: http://www.bangkokland.co.th
บริษัท บางกอกแลนด์ จำกัด (มหาชน) (อังกฤษ: BANGKOK LAND PUBLIC COMPANY LIMITED; ชื่อย่อ:BLAND) ก่อตั้งขึ้นเมื่อวันที่ 19 เมษายน พ.ศ. 2516 มีวัตถุประสงค์หลักในการพัฒนาที่ดินย่านชานเมืองเพื่อการอยู่อาศัยและการพาณิชย์ นโยบายของบริษัทฯ คือ การพัฒนาที่ดินให้เป็น “เมืองขนาดย่อม” ซึ่งมีความพร้อมสรรพในตัวเอง ประกอบด้วยสถานที่พักอาศัยและสถานที่ประกอบธุรกิจตลอดจนระบบสาธารณูปโภคที่ครบครัน โดยผลงานสำคัญคือโครงการเมืองทองธานี ซึ่งประกอบด้วยอาคารที่อยู่อาศัย สำนักงาน ศูนย์กีฬา และศูนย์แสดงสินค้าและการประชุม (อิมแพ็ค) บางกอกแลนด์เข้าจดทะเบียนในตลาดหลักทรัพย์แห่งประเทศไทย เมื่อวันที่ 5 กุมภาพันธ์ พ.ศ. 2535 และ บริษัท บางกอกแลนด์ จำกัด เปลี่ยนชื่อเป็น บริษัท บางกอกแลนด์ จำกัด (มหาชน) พร้อมทั้งได้แปลงสภาพเข้าเป็นบริษัทมหาชน เมื่อวันที่ 18 ตุลาคม พ.ศ. 2536
ผู้ถือหุ้นรายใหญ่

ข้อมูล ณ วันที่ 2 กรกฎาคม พ.ศ. 2564
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | กองมรดกนายอนันต์ กาญจนพาสน์ โดยนายซุยฮัง กาญจนพาสน์ | 4,605,756,460 | 26.51% |
| 2 | บริษัท ไทยเอ็นวีดีอาร์ จำกัด | 846,570,587 | 4.87% |
| 3 | MR. Jean-Marie Verbrugghe | 447,080,000 | 2.57% |
| 4 | นายชัญญะ มหาดำรงค์กุล | 429,345,680 | 2.47% |
| 5 | กองมรดก นายวีระพันธุ์ ทีปสุวรรณ | 400,000,400 | 2.30% |
บานานารามา

| บานานารามา |
| --- | --- |

ข้อมูลพื้นฐาน
ที่เกิด: ลอนดอน, อังกฤษ
แนวเพลง: แดนซ์ป็อป, นิวเวฟ
ช่วงปี: 1981–ปัจจุบัน
ค่ายเพลง: Deram (1982) London (1982–1993) A & G productions (2005–09) Fascination (2009) Rhino (2012)

สมาชิก: ซารา ดอลลิน เคเรน วูดวอร์ด
อดีตสมาชิก: ชีวอน ฟาฮี แจ็คกี โอซุลลิแวน

เว็บไซต์: http://www.bananarama.co.uk/
บานานารามา (อังกฤษ: Bananarama) เป็นกลุ่มศิลปินหญิงจากอังกฤษ ประสบความสำเร็จในแนวเพลงป็อปและแดนซ์บนชาร์ทตั้งแต่ช่วงปี 1982 โดยมีเพลงติดใน 10 อันดับแรกบนชาร์ทซิงเกิลใน UK singles chart และยังมีเพลงติดใน 10 อันดับแรกบนชาร์ทซิงเกิลของนิตยสารบิลบอร์ด เพลงที่มีชื่อเสียงเช่น "Cruel Summer", "Venus", "Love in the First Degree" และ "I Heard a Rumour" พวกเธอเป็นที่รู้จักในรูปแบบการร้องเพลงที่สมาชิกทุกคนร้องเสียงแบบยูนิสัน ที่นักร้องนำและร้องเสียงประสานอัดเสียงด้วยกัน โดยในช่วงต้นของการทำเพลงพวกเธอใช้ไมโครโฟนเดียวกัน
บอมเบอร์แมน 64 (วิดีโอเกม พ.ศ. 2540)

วิดีโอเกม ค.ศ. 1997
| บอมเบอร์แมน 64 |
| --- | --- |
ภาพหน้าปกนินเท็นโด 64 เวอร์ชันอเมริกาเหนือ
ผู้พัฒนา: ฮัดสันซอฟต์
ผู้จัดจำหน่าย: ญี่ปุ่น: ฮัดสันซอฟต์ทั่วโลก: นินเท็นโด
กำกับ: ฮิโตชิ โอกูโมะ
อำนวยการผลิต: ชินอิจิ นากาโมโตะ ฮิเดโตชิ เอ็นโด
ออกแบบ: โคจิ อินามิ
ศิลปิน: โชจิ มิซูโนะ
แต่งเพลง: อากิฟูมิ ทาดะ
ชุด: บอมเบอร์แมน
เครื่องเล่น: นินเท็นโด 64
วางจำหน่าย: ญี่ปุ่น: 26 กันยายน ค.ศ. 1997 ยุโรป: 1 พฤศจิกายน ค.ศ. 1997 อเมริกาเหนือ: 30 พฤศจิกายน ค.ศ. 1997
แนว: แอ็กชันผจญภัย
รูปแบบ: ผู้เล่นเดี่ยว, หลายผู้เล่น
บอมเบอร์แมน 64 (อังกฤษ: Bomberman 64) เป็นวิดีโอเกมที่พัฒนาโดยบริษัทฮัดสันซอฟต์ ซึ่งเผยแพร่โดยฮัดสันซอฟต์ในประเทศญี่ปุ่น และเผยแพร่โดยนินเท็นโดในทวีปอเมริกาเหนือ รวมถึงยุโรปสำหรับนินเท็นโด 64 เกมดังกล่าววางจำหน่ายในยุโรปเมื่อวันที่ 27 พฤศจิกายน ค.ศ. 1997 และวางจำหน่ายในอเมริกาเหนือในอีกสามวันต่อมา แม้ว่าจะไม่เคยพบเห็นการวางจำหน่ายเกมในบริการวิชวลคอนโซลของระบบวี แต่ในที่สุด เกมดังกล่าวก็ได้รับการวางจำหน่ายในเวอร์ชวลคอนโซลของวียูทั้งในยุโรปและอเมริกาเหนือในเดือนมีนาคม ค.ศ. 2017 ตามด้วยญี่ปุ่นในเดือนมิถุนายน ค.ศ. 2017
บอมเบอร์แมน 64 เป็นเกม 3 มิติเกมแรกในซีรีส์บอมเบอร์แมน เกมนี้ใช้โหมดผู้เล่นเดี่ยวที่แตกต่างกันโดยผสมผสานระหว่างฉากแอ็กชันผจญภัย และแพลตฟอร์มแทนที่จะเป็นสนามประลอง ที่ศัตรูหรือองค์ประกอบอื่น ๆ จะต้องถูกทำลาย โหมดเกมผู้เล่นเดี่ยวรูปแบบใหม่นี้ได้รับการตอบรับอย่างดีจากนักวิจารณ์ในด้านจินตนาการและความลึก แม้ว่านักวิจารณ์ส่วนใหญ่จะถือว่าโหมดหลายผู้เล่นยังบกพร่องอยู่เมื่อเทียบกับภาคก่อนหน้าในซีรีส์
ทั้งนี้ มีเกมบอมเบอร์แมนอีกสามภาคได้รับการเปิดตัวในระบบนินเท็นโด 64 ได้แก่ บอมเบอร์แมนฮีโร (ค.ศ. 1998), บอมเบอร์แมน 64: เดอะเซคันด์แอตแทก (ค.ศ. 2000) และบอมเบอร์แมน 64 (ค.ศ. 2001)
รูปแบบการเล่น

เกมนี้นำเสนอในรูปแบบ 3 มิติเต็มรูปแบบ ดังนั้นการควบคุมทิศทางจึงเปลี่ยนไป บอมเบอร์แมนสามารถเดินได้แปดทิศทาง พร้อมด้วยกล้องที่หมุนได้แปดทิศทาง และมีระดับการซูมต่างกันสามระดับ ระเบิดของเขามีผลแตกต่างจากเกมอื่นในซีรีส์ โดยคลื่นระเบิดของระเบิดมีรูปแบบทรงกลม แทนที่จะเป็นรูปกากบาทแบบดั้งเดิม
ในโหมดผู้เล่นเดี่ยวและหลายผู้เล่น บอมเบอร์แมนมีความสามารถในการเตะ, หยิบ และขว้างระเบิดโดยไม่ต้องมีเพาเวอร์-อัปเหมือนในเกมภาคก่อน คุณลักษณะเฉพาะของเกมนี้คือ บอมเบอร์แมนสามารถ "ปั๊ม" ระเบิดในขณะที่ถือไว้ ซึ่งจะทำให้การระเบิดของระเบิดมีพลังมากขึ้น โดยระเบิดที่ปั๊มแล้วไม่สามารถเตะหรือหยิบขึ้นมาได้อีก ส่วนต่างจากเกมแพลตฟอร์มส่วนใหญ่ในยุคนั้น บอมเบอร์แมนกระโดดไม่ได้ และไม่สามารถว่ายน้ำได้ แม้ว่าเขาจะลุยน้ำได้ เนื่องจากบอมเบอร์แมนไม่มีความสามารถในการกระโดด และพื้นที่ที่สูงขึ้นซึ่งไม่มีเส้นทางที่นำไปสู่พื้นที่ต่อไป ผู้เล่นจะต้องไปถึงพื้นที่ต่อไปด้วยการกระดอนข้ามระเบิด ซึ่งโดยปกติแล้วจะต้องมีเพาเวอร์-อัป "ระยะไกล" เพื่อหลีกเลี่ยงไม่ให้ระเบิดตามเวลาปกติระเบิดแต่แรก ทั้งนี้ "การกระโดดด้วยระเบิด" เป็นสิ่งจำเป็นในการสำรวจด่านส่วนใหญ่, ดึงพลังพิเศษบางอย่าง และข้ามสิ่งกีดขวางจำนวนมาก
หากบอมเบอร์แมนชนเข้ากับตัวละครที่ผู้เล่นไม่ได้ควบคุมของศัตรู หรือถูกวัตถุเล็ก ๆ ชนเข้าที่ศีรษะ เช่น ระเบิดที่ยังไม่ระเบิด เขาจะเวียนหัวชั่วคราว ในขณะที่อยู่ในสถานะนี้ เขาสามารถถูกศัตรูยกขึ้นแล้วโยนทิ้งไปรอบ ๆ หรือกระทั่งทำให้พ่ายแพ้จากแผนที่ หรือระเบิดทิ้ง ซึ่งบอมเบอร์แมนสามารถทำเช่นเดียวกันกับศัตรูได้
เมื่อบอมเบอร์แมนได้รับความเสียหาย เขาจะตาย อย่างไรก็ตาม หากเขามีเพาเวอร์-อัป "หัวใจ" เมื่อโดนโจมตี เขาจะรอด แต่เขาจะเสียหัวใจ เมื่อเขาตาย เพาเวอร์อัปทั้งหมดที่เขาได้รับจะกระจายไปทั่ว ทั้งนี้ ในโหมดผู้เล่นเดี่ยวปกติ การได้รับความเสียหายจะทำให้บอมเบอร์แมนทำหัวใจตก และถ้าหัวใจไม่กระเด็นออกจากเลเวล เขาสามารถเก็บมันขึ้นมาอีกครั้งเพื่อเอาชีวิตรอดจากการโจมตีอีกครั้ง ส่วนในโหมดยาก หัวใจจะหายไป
เกมนี้มีบอสสี่ตัว ซึ่งทั้งหมดทำการโจมตีด้วยระเบิดแบบเดียวกับบอมเบอร์แมน บอสทุกตัวสามารถทำให้บอมเบอร์แมนเวียนหัวได้หากโดนตัวเขาในโหมดยาก